CELEX: 62012TN0464
Language: sk
Date: 2012-10-15 00:00:00
Title: Vec T-464/12 P (R): Odvolanie podané 15. októbra 2012 : Luigi Marcuccio proti uzneseniu Súdu pre verejnú službu z  3. augusta 2012 vo veci F-57/12 R, Marcuccio/Komisia

8.12.2012   
            
            
               SK
            
            
               Úradný vestník Európskej únie
            
            
               C 379/32
            
         Odvolanie podané 15. októbra 2012: Luigi Marcuccio proti uzneseniu Súdu pre verejnú službu z 3. augusta 2012 vo veci F-57/12 R, Marcuccio/Komisia
   (Vec T-464/12 P (R))
   2012/C 379/53
   Jazyk konania: taliančina
   
      Účastníci konania
   
   
      Odvolateľ: Luigi Marcuccio (Tricasa, Taliansko) (v zastúpení: G. Cipressa, avvocato)
   
      Ďalší účastník konania: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil v celom rozsahu a bez výnimky napadnuté uznesenie.
            
         
      Odvolacie dôvody a hlavné tvrdenia
   
   Predmetné odvolanie je podané proti rozhodnutiu predsedu Súdu pre verejnú službu z 3. augusta 2012, ktoré zamietlo žiadosť o prerušenie výkonu v prvom rade rozhodnutia Komisie, ktoré zamieta jeho žiadosť o zaplatenie sumy 1 661 eur, podľa jeho názoru neoprávnene odpočítanej z jeho invalidných dávok, v druhom rade implicitného rozhodnutia Komisie, ktoré zamieta sťažnosť, v treťom rade každého rozhodnutia, na základe ktorého Komisia odpočítala sumu 1 661 eur z jeho invalidných dávok za mesiac jún, júl, august a september 2011.
   Na podporu svojho odvolania odvolateľ uvádza dva dôvody.
   
               —
            
            
               Prvý dôvod založený na absolútnom nedostatku odôvodnenia napadnutého uznesenia vrátane skreslenia skutkových okolností, zjavný nedostatok logiky, iracionálny a svojvoľný charakter a inherentné zjavne nesprávne posúdenie, pokiaľ ide o body 22 až 28 vrátane tohto uznesenia.
            
         
               —
            
            
               Druhý dôvod založený na nesprávnom a iracionálnom výklade, ako aj na zjavnom porušení článku 86 Rokovacieho poriadku Súdu pre verejnú službu vo vzťahu s odsúdením „zaplatiť Súdu sumu 1 000 eur“.